
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 200 

9 Μαίου 2008 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός των ορίων αιγιαλού, παραλίας και πα¬ 
λαιού αιγιαλού στη θέση «ΚΟΥΝΟΥΠΕΛΙ» (μπρο¬ 
στά από την ιδιοκτησία ΕΟΤ) στην παραλιακή πε¬ 
ριοχή του Δήμου Βουπρασίας Νομού Ηλείας. 1 

Κήρυξη ως αναδασωτέας καμένης δασικής εκτάσεως 
τριάντα πέντε (35) στρεμμάτων στη θέση «Καμά¬ 
ρα Κομούλι» του Δήμου Κολυμπαρίου Ν. Χανίων.. 2 


ΑΠΟΦΑΣΕΙ Σ 

Αριθμ. 9964 π.ε. (1) 

Καθορισμός των ορίων αιγιαλού, παραλίας και παλαιού 
αιγιαλού στη θέση «ΚΟΥΝΟΥΠΕΛΙ» (μπροστά από την 
ιδιοκτησία ΕΟΤ) στην παραλιακή περιοχή του Δήμου 
Βουπρασίας Νομού Ηλείας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του ν. 2971/2001 (Φ.Ε.Κ. 285/τ.Α'/19.12.2001) 
«Περί αιγιαλού και παραλίας». 

2. Τις διατάξεις του ν. 3200/1955 «Περί διοικητικής απο¬ 
κέντρωσης» όπως αυτές τροποποιήθηκαν και ισχύουν 
σήμερα με τα ν.δ. 532/1970, β.δ. 704/1970, β.δ. 705/1970, 
β.δ. 192/1972 π.δ. 347/1986, ν. 2026/1992 και π.δ. 97/1993. 

3. Τις διατάξεις του άρθρου 20 του ν. 719/1977 «Περί 
του τρόπου σύνταξης τοπογραφικών και υψομετρικών 
διαγραμμάτων από ιδιώτες μηχανικούς κ.λ.π.». 

4. Την παρ. 21 του άρθρου 46 του ν. 3220/2004 «Μέτρα 
αναπτυξιακής και κοινωνικής πολιτικης-αντικειμενοποί- 
ηση του φορολογικού ελέγχου και άλλες διατάξεις» 
(Φ.Ε.Κ. 15/τ. Α728.1.2004), με την οποία ορίζεται ότι από 
10.4.2004 αρμοδιότητες του Υπουργού Οικονομίας και 
Οικονομικών οι οποίες ανήκαν ή είχαν μεταβιβαστεί 
στους Νομάρχες μέχρι την έναρξη λειτουργίας των Νο¬ 
μαρχιακών Αυτοδιοικήσεων και αφορούν θέματα του 
Υπουργείου Οικονομίας και Οικονομικών, που εξαιρέθη¬ 
καν από την κατάργηση με τις διατάξεις της παρ. 2 του 
άρθρου 39 του ν. 2218/1994, περιέρχονται στον Γενικό 
Γραμματέα της Περιφέρειας. 


5. Την υπ’ αριθμ. 11405/6.9.2004 απόφαση του Γενικού 
Γ ραμματέα που ορίζει την Δ.Δ.Ε ως αρμόδια Διεύθυν¬ 
ση για την μελέτη και εισήγηση θεμάτων αιγιαλού και 
παραλίας. 

6. Το υπ’ αριθμ. 36/27.7.2004 έγγραφο της Γενικής 
Γραμματείας της Κυβέρνησης. 

7. Την από 13.7.2007 έκθεσή της κατά το άρθρο 3 του 
ν. 2971/2001 αρμόδιας Επιτροπής καθορισμού των ορίων 
του αιγιαλού, παραλίας και παλαιού αιγιαλού στη θέση 
«ΚΟΥΝΟΥΠΕΛΙ» στην παραλιακή περιοχή του Δήμου 
Βουπρασίας Νομού Ηλείας. 

8. Τα τοπογραφικά διαγράμματα τα οποία συντάχθη¬ 
καν σε κλίμακα 1:500 τον Μάιο του 2003 από τον Τοπο¬ 
γράφο Μηχανικό Βαρσαμή Εμ., σε δύο (2) πινακίδες με 
αριθμούς 73.1 & 73.2 και όπως αυτά ελέγχθηκαν για την 
ακρίβεια της αποτύπωσης τον Ιούνιο του 2007 από τον 
Τ.Ε. Μηχανικό Τοπογραφίας Δημήτρη Μενύχτα και θεω¬ 
ρήθηκαν από τον Εργ. Τοπογράφο Τ.Ε. Σιάννη Νικόλαο 
προϊστάμενο της Κτηματικής Υπηρεσίας Ν. Ηλείας. 

9. Την σύμφωνη γνώμη του Γ ενικού Επιτελείου Ναυτι¬ 
κού που διατυπώθηκε στο υπ’ αριθμ. 544.5/940/07/3181/ 
19.10.2007 έγγραφό του. 

10. Το υπ’ αριθμ. 2621/26.11.2007 (αριθμ. ΔΔΕ/ΠΔΕ 
9964/6.12.2007) έγγραφο της Κτηματικής Υπηρεσίας 
Ηλείας με το οποίο μας διαβιβάστηκαν τα σχετικά 
στοιχεία, αποφασίζουμε: 

Επικυρώνουμε την από 13.7.2007 έκθεσή της κατά το 
άρθρο 3 του ν. 2971/2001 αρμόδιας Επιτροπής καθορι¬ 
σμού των ορίων αιγιαλού, παραλίας και παλαιού αιγια- 
λού στην θέση «ΚΟΥΝΟΥΠΕΛΙ» στην παραλιακή περιοχή 
του Δήμου Βουπρασίας Νομού Ηλείας, καθώς και τα 
τοπογραφικά διαγράμματα τα οποία συντάχθηκαν σε 
κλίμακα 1:500 τον Μάιο του 2003 από τον Τοπογράφο 
Μηχανικό Βαρσαμή Εμ., σε δύο (2) πινακίδες με αριθμούς 
73.1 & 73.2 και όπως αυτά ελέγχθηκαν για την ακρίβεια 
της αποτύπωσης τον Ιούνιο του 2007 από τον Τ.Ε. Μη¬ 
χανικό Τοπογραφίας Δημήτρη Μενύχτα και θεωρήθηκαν 
από τον Εργ. Τοπογράφο Τ.Ε. Σιάννη Νικόλαο προϊστά¬ 
μενο της Κτηματικής Υπηρεσίας Ν. Ηλείας, σύμφωνα με 
το άρθρο 4 του ν. 2971/2001. 

Στα τοπογραφικά αυτά διαγράμματα καθορίσθηκαν η 
οριογραμμή του αιγιαλού με κόκκινη συνεχή πολυγωνική 

γραμμή με στοιχεία Α1, Α2, Α3.,Α31, Α32, Α33 και η ορι- 

ογραμμή της παραλίας με κίτρινη συνεχή πολυγωνική 
γραμμή με στοιχεία Π1, Π2, Π3,....,Π27, Π28, Π29. 

Η επιτροπή διαπίστωσε ότι δεν υφίσταται παλαιός 
αιγιαλός. 

Στα πιο πάνω διαγράμματα καθορίζεται ζώνη παραλί¬ 
ας πλάτους 20,00 μέτρων για όλο το μήκος της ακτής 
για την εξυπηρέτηση των σκοπών της παραγράφου 2 
του άρθρου 1 και της παραγράφου 3 του άρθρου 2 του 
ν. 2971/2001. 

Από τη ζώνη της παραλίας δεν εξαιρούνται κτίσματα 
και περιφράξεις. 

Η Κτηματική Υπηρεσία Ηλείας στην οποία κοινοποιεί¬ 
ται η παρούσα απόφαση, παρακαλείται για την άμεση 
αποστολή τηςΈκθεσης και των Τοπογραφικών διαγραμ¬ 
μάτων στο Δήμο Βουπρασίας για την ανάρτηση τους 
(Γνωμοδότηση αρ. 562/2005 του Νομικού Συμβουλίου 
του Κράτους). 

Η απόφαση αυτή με την έκθεση της επιτροπής και το 
τοπογραφικό διάγραμμα, να δημοσιευθούν στην Εφη¬ 
μερίδα της Κυβερνήσεως. 

Πάτρα, 9 Απριλίου 2008 

Ο Γενικός Γραμματέας Περιφέρειας 
ΣΠΥΡΟΣ ΣΠΥΡΙΔΩΝ 

ΕΚΘΕΣΗ ΕΠΙΤΡΟΠΗΣ 

ΓΙΑ ΤΟΝ ΚΑΘΟΡΙΣΜΟ ΤΩΝ ΟΡΙΩΝ ΑΙΓΙΑΛΟΥ, ΠΑΡΑ¬ 
ΛΙΑΣ και ΠΑΛΑΙΟΥ ΑΙΓΙΑΛΟΥ στην θέση «ΚΟΥΝΟΥΠΕΛΙ 
(μπροστά από την ιδιοκτησία ΕΟΤ)» στην παραλιακή 
περιοχή του δήμου Βουπρασίας Ν. Ηλείας. 

Στον Πύργο σήμερα στις 13.7.2007, ημέρα Παρασκευή 
και ώρα 9:30 π.μ., οι παρακάτω υπογράφοντες: 

1. Νικόλαος Σιάννης, Προϊστάμενος της Κτηματικής 
Υπηρεσίας, ως Πρόεδρος. 

2. Δημήτρης Μενύχτας, Τ.Ε. Μηχανικών - Τοπογραφίας 
της Κτηματικής Υπηρεσίας Ηλείας, αναπληρωτής της 
κωλυόμενης Π.Ε. Μηχανικών - Αγρονόμου Τοπογράφου 
της Κτηματικής Υπηρεσίας Ηλείας, ως μέλος. 

3. (α) Διονύσιος Πουλής, Υποπλοίαρχος Λ.Σ., Λιμενάρ¬ 
χης Κυλλήνης και (β) ©εοδωρόπουλος Σπύρος, Αντι- 
πλοίαρχος Λ.Σ., αναπληρωτής του κωλυομένου Λιμε¬ 
νάρχη Πατρών, και οι δύο αποτελούν το δεύτερο μέλος 
λόγω συναρμοδιότητας στην περιοχή καθορισμού και 
απόντος του τρίτου μέλους, Δ/ντή της Πολεοδομίας 
- Χωροταξίας και Περιβάλλοντος της Ν.Α. Ηλείας και 
του αναπληρωτή του και απόντος του τέταρτου μέλους, 
Δ/ντή Χωρ/ξίας και Περιβάλλοντος της Γ ενικής Γ ραμμα¬ 
τέας Περιφέριας Δυτικής Ελλάδας και του αναπληρωτή 
του που αποτελούμε την επιτροπή που προβλέπεται 
από τις διατάξεις του άρθρου 3 του ν. 2971/2001 «Αιγι- 
αλός, παραλία και άλλες διατάξεις», όπως καθορίσθηκε 
η σύνθεση της με την υπ’ αριθμ. 10176/27.12.2006 από¬ 
φαση του Γ ενικού Γ ραμματέα της Περιφέρειας Δυτικής 
Ελλάδας, παρούσας και της Ουρανίας Αγγελοπούλου 
γραμματέα της Επιτροπής, συνεδριάσαμε στο κατάστη¬ 
μα της Κτηματικής Υπηρεσίας Ηλείας, ύστερα από την 
υπ’ αριθμ. 1537/5.7.2007 έγγραφη πρόσκληση του προ¬ 
έδρου, προκειμένου να προβούμε στον καθορισμό των 
οριογραμμών αιγιαλού, παραλίας και παλαιού αιγιαλού 
στη θέση «ΚΟΥΝΟΥΠΕΛΙ (μπροστά από την ιδιοκτησία 
ΕΟΤ)» στην παραλιακή περιοχή του δήμου Βουπρασίας 
Ν. Ηλείας. Κατά την έναρξη της συνεδρίασης διαπιστώ¬ 
θηκε απαρτία των μελών της Επιτροπής και 


Αφού λάβαμε υπόψη: 

1. Τις Δ/ξεις του ν. 2971/2001 «Περί αιγιαλού και πα¬ 
ραλίας». 

2. Την υπ’ αριθμ. 1089532/8205/Β0010/20.4.2005 (Φ.Ε.Κ. 
595/6.5.2005/τ. Β') κοινή υπουργική απόφαση των υπουρ¬ 
γών Οικονομίας και Οικονομικών και ΠΕ.ΧΩ.ΔΕ. σχετικά 
με την εφαρμογή των όσων αναφέρονται στην παρ. 1 
του άρθρου 9 του ν. 2971/2001. 

3. Τις Δ/ξεις του ν. 2690/1999 (Φ.Ε.Κ. 45/Α') «Κύρωση 
του Κώδικα Διοικητικής Διαδικασίας και άλλες διατά¬ 
ξεις». 

4. Την υπ’ αριθμ. 3581/24.6.2003 αίτηση της Ε.Τ.Α. Α.Ε. 
με την οποία μας κατέθεσε τα τοπογραφικό διαγράμ¬ 
ματα και ζητά την χάραξη των οριογραμμών αιγιαλού, 
παραλίας στην θέση «ΚΟΥΝΟΥΠΕΛΙ (μπροστά από την 
ιδιοκτησία ΕΟΤ)» στην παραλιακή περιοχή του δή¬ 
μου Βουπρασίας Ν. Ηλείας καθώς και την υπ’ αριθμ. 
5958/23.9.2003 αίτηση της Ε.Τ.Α. Α.Ε. με την οποία μας 
κατέθεσε συμπληρωματικά στοιχεία. 

5. Το τοπογραφικό και υψομετρικό διάγραμμα που 
συνέταξε ο Τοπογράφος Μηχανικός Εμ. Βαρσαμής, για 
την Ε.Τ.Α. Α.Ε. τον Μάιο του 2003, σε δύο (2) πινακίδες 
κλίμακας 1:500 και με αριθμούς 73.1 & 73.2 τα οποία 
ελέγχθηκαν και θεωρήθηκαν για την ακρίβεια της 
αποτύπωσης από τον Δημήτρη Μενύχτα Τ.Ε. Μηχανι¬ 
κών - Τοπογραφίας, της Κτηματικής Υπηρεσίας Ηλεί¬ 
ας τον Ιούνιο του 2007, σύμφωνα με το άρθρο 4 του 
ν. 2971/2001. 

6. Την από 22.10.2003 έκθεση της Επιτροπής Καθορι¬ 
σμού των ορίων αιγιαλού, παραλίας για την ίδια περι¬ 
οχή με την οποία δεν καθόριζε παραλία στο βραχώδες 
τμήμα της ακτής. 

7. Το υπ’ αριθμ. Φ.544.5/295/04/Σχέδιο 419/30.3.2004 
έγγραφο του Γ.Ε.Ν. με το οποίο συμφωνεί με τα όρια αι- 
γιαλού και παραλίας που καθόρησε η αρμόδια επιτροπή 
με την από 22.10.2003 έκθεσή της με την προϋπόθεση 
να καθοριστεί σε όλη την εξεταζόμενη περιοχή ζώνη 
παραλίας ενιαίου εύρους τουλάχιστον 15 μέτρων. 

8. Την από 30.4.2004 έκθεση της Επιτροπής Καθορι¬ 
σμού που συντάχτηκε μετά το παραπάνω έγγραφο του 
Γ.Ε.Ν. και με την οποία δεν προχώρησε στον καθορισμό 
των οριογραμμών λόγω απουσίας του τρίτου μέλους 
της. 

9. Τα στοιχεία για τον καθορισμό του αιγιαλού - πα¬ 
ραλίας που προβλέπονται από την παρ. 1 του άρθρο 9 
του ν. 2971/2001 και ειδικότερα: 

α) Τη γεωμορφολογία του εδάφους για την οποία 
αναλυτικά αναφέρεται ότι: 

αΐ) Η μορφολογία της ακτής συνίσταται από: 

ί) Αμμώδη πρανή με πολύ μικρή και ήπια κλίση για το 
τμήμα της ακτής όπου βρίσκονται οι παλαιές εγκατα¬ 
στάσεις του Ε.Ο.Τ. και με βραχώδη πρανή με μεγάλη και 
απότομη κλίση και ύψη στέψης πρανών που κειμένονται 
από 18,00 μέτρα μέχρι 42,00 μέτρα για το υπόλοιπο 
τμήμα της ακτής. 

ϋ) Χαλαρά ιζήματα σε μικρό πλάτος που φτάνει μέχρι 
τα 35,00 μέτρα (κυρίως άμμος) που έχουν προκύψει από 
την αποσάθρωση - διάβρωση των μητρικών πετρωμά¬ 
των της ακτής και εκτίνονται στο τμήμα της ακτής όπου 
βρίσκονται οι παλαιές εγκαταστάσεις του Ε.Ο.Τ. 

ίϋ) Συνεκτικούς βράχους για το υπόλοιπο τμήμα της 
ακτής που όμως παρουσιάζουν υποσκαφές στα σημεία 
που εφάπτονται με τη θάλασσα. 

α2) Οι συνεχόμενες της ακτής εκτάσεις είναι: 
ί) Πεδινές με έδαφος αμμώδες - γεώδες, 
ϋ) εκτός σχεδίου πόλεως και εκτός οικισμού και είναι 
αδόμητες. 

ιϋ) Με χρήση γεωργική. 

α3) Το φυσικό όριο βλάστησης συνίσταται από θα¬ 
μνώδη βλάστηση (σχίνους, πουρνάρια κ,λ.π.) ενώ μετά 
αρχίζει να εκτίνεται το δάσος Στροφυλιάς. 

β) Το γεγονός ότι στην περιοχή δεν εντοπίστηκαν 
παράκτιοι φυσικοί πόροι (με την έννοια φυσικοί πόροι 
νοείται το σύνολο των πρώτων υλών που προέρχονται 
από τη φύση, δηλαδή από το έδαφος, τα δάση, τα ύδα- 
τα και αξιοποιούνται βιομηχανικώς). Σημειώνεται ότι 
στην περιοχή όπου γίνεται ο καθορισμός βρίσκονται 
οι ιαματικές πηγές Υρμίνης. 

γ) Από την εκτίμηση των μετεωρολογικών στοιχείων 
της περιοχής προκύπτει ότι η περιοχή προσβάλλεται 
από ανέμους έντασης 7 - 8 Β κυρίως από Δυτικά και 
Βορειοδυτικά και μέχρι 6 - 7 Β από Νότια και Νοτιο¬ 
δυτικά. 

δ) Την μορφολογία του πυθμένα ο οποίος συνίστα- 
ται από ομαλή αμμώδη σύσταση και αβαθή, με μικρά 
βάθη κοντά στην ακτή (5,00 μέτρα σε απόσταση 400,00 
μέτρων περίπου από την ακτή) τα οποία αυξάνονται 
σε 10,00 μέτρα σε απόσταση 900,00 μέτρων περίπου 
από την ακτή και σε 20,00 μέτρα σε απόσταση 1500,00 
μέτρων περίπου από την ακτή, όπως προκύπτει από 
τον χάρτη της Γ.Υ.Σ. σε κλίμακα 1:50000. Αποτέλεσμα 
των κλίσεων αυτών είναι η επίδραση του κύματος στην 
ακτή να είναι μικρή, αφού σε περιοχές με μικρά βάθη 
και μικρές κλίσεις του βυθού κοντά στην ακτή, η θραύση 
του κύματος και η εκτόνωση της ενέργειας του γίνεται 
σε μεγάλη απόσταση από την ακτογραμμή. Επίσης η 
ύπαρξη του ομαλού πυθμένα μπροστά από την εξετα¬ 
ζόμενη ακτή, δεν επιδρά στην χάραξη της γραμμής του 
αιγιαλού, δεδομένου ότι τέτοιου είδους σχηματισμός 
δεν διαφοροποιεί το κυματικό πεδίο από θέση σε θέση 
εντός της παράκτιας ζώνης. Εξαίρεση αποτελεί το βρα¬ 
χώδες τμήμα της ακτής με το μεγάλο υψόμετρο όπου 
παρατηρούνται υποσκαφές. 

ε) Τον τομέα ανάπτυξης κυματισμού σε σχέση με το 
μέτωπο της ακτής, δηλαδή πρόκειται για ακτή με μικρό 
ανάπτυγμα πελάγους, με αποτέλεσμα να συμβάλει στη 
δημιουργία μικρής έντασης κυματικού πεδίου για την 
συνηθισμένη ένταση ανέμου που πνέει στην περιοχή. 
Επιπλέον σημειώνεται ότι βορειοδυτικά και σε απόστα¬ 
ση 20 μιλιών περίπου βρίσκεται το νησί της Κεφαλονιάς 
ενώ βόρεια με σε απόσταση περίπου 15 μιλιών βρίσκο¬ 
νται οι ακτές της Δυτικής Στερεός Ελλάδας. Η ύπαρ¬ 
ξη των σχηματισμών συμβάλλει στον περιορισμό του 
αναπτύγματος πελάγους και στην δημιουργία μικρής 
έντασης κυματικού πεδίου με αποτέλεσμα να προστα¬ 
τεύεται η ακτή στην οποία γίνεται ο καθορισμός. 

στ) Το από 3.9.1993 π.δ. (Φ.Ε.Κ. 1161/20.9.1993) «Καθο¬ 
ρισμός Ζώνης Οικιστικού Ελέγχου, κατωτάτου ορίου 
κατάτμησης και λοιπών όρων και περιορισμών δόμη¬ 
σης στην εκτός εγκεκριμένου ρυμοτομικού σχεδίου και 
εκτός ορίων οικισμών προϋφισταμένων του έτους 1923 
παραλιακή περιοχή Δήμων και Κοινοτήτων Νομού Ηλεί¬ 
ας», σύμφωνα με το οποίο η εξεταζόμενη περιοχή δεν 
εντάσσεται στις Ζ.Ο.Ε. 


ζ) Την υπ’ αριθμ. 25297/25.6.2003 (Φ.Ε.Κ. 1470/9.10.2003/ 
τ. Β') απόφαση της Υπουργού ΠΕ.ΧΩ.ΔΕ. με την οποία 
εγκρίνεται το Περιφερειακό Πλαίσιο Χωροταξικού Σχε- 
διασμού και Αειφόρου Ανάπτυξης Περιφέρειας Δυτικής 
Ελλάδας. 

η) Το γεγονός ότι η περιοχή είναι ενταγμένη στο 
δίκτυο προστατευομένων περιοχών ΝΑΤΩΒΑ 2000 ως 
τόπος κοινοτικής σημασίας 301 με κωδικό ΘΒ2330007: 
«ΡΑΒΑΚΤΙΑ ΤΗΑΙΑ35ΙΑ ΖΟΝΙ ΑΡΟ ΑΚΒ. ΚΥΙ_ϋΝΙ Ε03 
ΤΟυΜΡΙ-ΚΑΕΟΘΒΙΑ» και ως τόπος κοινοτικής σημα¬ 
σίας και ζώνη ειδικής διατήρησης 30Ι-3ΡΑ με κωδι¬ 
κό ΟΒ2320Θ01: «ίΙΜΝΟΤΗΑ1_Α33ΑΚΑΙ_ΟΘΒΙΑ3, ϋΑ303 
3ΤΒΟΡΙΙΙΑ5 ΚΑΙ Ε1.05 ΓΑΜΙΑ5, ΑΒΑΧ03». 

θ) Το γεγονός ότι η περιοχή είναι ενταγμένη στη Ζώνη 
Α Υψηλής προστασίας καθώς και στην περιοχή Β1 της 
Ζώνης Β (περιφερειακή ζώνη προστασίας), όπως αυτές 
καθορίστηκαν με την κοινή υπουργική απόφαση των 
Υπουργών Γεωργίας, Εμπορικής Ναυτιλίας, Περιβάλ¬ 
λοντος - Χωροταξίας και Δημ. Έργων και Βιομηχανί¬ 
ας, Ενέργειας, Τεχνολογίας και Εμπορίου με υπ’ αριθμ. 
66289/25.6.1993 (Φ.Ε.Κ. 506/9.7.1993/τ. Β') «Μέτρα για την 
προστασία των βιότοπων Δάσους Στροφυλιάς (Ν. Αχα- 
ΐας -Ν. Ηλείας), Λιμνοθάλασσα Κοτυχίου (Ν. Ηλείας) και 
της ευρύτερης περιοχής τους» και σύμφωνα με την 
Σύμβαση Ραμσάρ. 

10. Το όριο των νομών Ηλείας και Αχαίας όπως 
αυτό προκύπτει από τον χάρτη της Γ.Υ.Σ. σε κλίμακα 
1:50000. 

11. Τον γειτονικό καθορισμό αιγιαλού και παραλίας 
που έγινε με την υπ’ αριθμ. Α5433/537/9.5.1989 (ΦΕΚ 
328/30.5.1989/τ. Δ') απόφαση Νομάρχη Αχαίας. 

12. Τα εμφανή ίχνη των αποτυπωμάτων του κύματος 
που εντοπίστηκαν μετά από αυτοψία που έγινε στην 
περιοχή κατά την συνεδρίαση της Επιτροπής, αποφα¬ 
σίζουμε: 

Να καθορίσουμε πάνω στο τοπογραφικό και υψομετρι¬ 
κό διάγραμμα που συνέταξε ο τοπογράφος μηχανικός 
Εμ. Βαρσαμής, για την Ε.Τ.Α. Α.Ε. τον Μάιο του 2003, σε 
δύο (2) πινακίδες κλίμακας 1:500 και με αριθμούς 73.1 
& 73.2 τα οποία ελέγχθηκαν και θεωρήθηκαν για την 
ακρίβεια της αποτύπωσης από τον Δημήτρη Μενύχτα 
Τ.Ε. Μηχανικών - Τοπογραφίας, της Κτηματικής Υπηρε¬ 
σίας Ηλείας τον Ιούνιο του 2007, σύμφωνα με το άρθρο 
4 του ν. 2971/2001, τις πιο κάτω οριογραμμές: 

1. Με πολυγωνική κόκκινη γραμμή την οριογραμμή 
του αιγιαλού, σημειούμενη με τα στοιχεία Α1, Α2, Α3, 
Α4, Α5, Α6, Α7, Α8, Α9, Α10, Α11, Α12, Α13, Α14, Α15, Α16, 
Α17, Α18, Α19, Α20, Α21, Α22, Α23, Α24, Α25, Α26, Α27, Α28, 
Α29, Α30, Α31, Α32, Α33. 

2. Με πολυγωνική κίτρινη γραμμή την οριογραμμή της 
παραλίας, σημειούμενη με τα στοιχεία Π1, Π2, Π3, Π4, Π5, 
Π6, Π7, Π8, Π9, ΠΙΟ, Π11, Π12, Π13, Π14, Π15, Π16, Π17, Π18, 
Π19, Π20, Π21, Π22, Π23, Π24, Π25, Π26, Π27, Π28, Π29. 

3. Δεν καθορίζεται παλαιός αιγιαλός, επειδή το με¬ 
γαλύτερο μήκος της ακτής είναι βραχώδες με μεγάλη 
υψομετρική διαφορά, ενώ στο τμήμα που είναι αμμουδιά 
με μικρή κλίση δεν υπάρχουν στοιχεία ύπαρξης παλαιού 
αιγιαλού. 

4. Η ζώνη της παραλίας καθορίζεται σε πλάτος 20,00 
μ. για όλο το μήκος της ακτής αφού λόγω της μορφολο- 

γίας του εδάφους, των μεγάλων υψομετρικών διαφορών 
και των υποσκαφών που παρατηρούνται στο βραχώδες 
τμήμα της ακτής που αποτελεί και το μεγαλύτερο μή¬ 
κος της προκειμένου να εξυπηρετούνται οι σκοποί του 
άρθρου 1 παρ. 2 του ν. 2971/2001. 

5. Από την ζώνη του αιγιαλού και της παραλίας δεν 
εξαιρούνται κτίρια, μάντρες και περιφράξεις. 


6. Ο καθορισμός των πιο πάνω οριογραμμών γίνεται 
σε όλο το μήκος για πρώτη φορά. 

Η Επιτροπή 

Ο Πρόεδρος Τα μέλη 

ΝΙΚΟΛΑΟΣ ΣΙΑΝΝΗΣ ΔΗΜΗΤΡΗΣ ΜΕΝΥΧΤΑΣ 

ΔΙΟΝΥΣΗΣ ΠΟΥΛΗΣ 
ΣΠΥΡΟΣ ΘΕΟΔΩΡΟΠΟΥΛΟΣ 

Η Γραμματέας 
ΟΥΡΑΝΙΑ ΑΓΓΕΛΟΠΟΥΛΟΥ 

Αριθμ. 1476 (2) 

Κήρυξη ως αναδασωτέας καμένης δασικής εκτάσεως 
τριάντα πέντε (35) στρεμμάτων στη θέση «Καμάρα 
Κομούλι» του Δήμου Κολυμπαρίου Ν. Χανιών. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1) Τις διατάξεις του ν. 3200/1955 περί Διοικητικής Απο¬ 
κέντρωσης, όπως τροποποιήθηκαν και συμπληρώθηκαν 
μεταγενέστερα με τις διατάξεις του ν. 2503/1997. 

2) Την υπ’ αριθμ. 6730/12.8.2003 απόφαση του Γενικού 
Γραμματέα Περιφέρειας Κρήτης «περί ορισμού εισηγη¬ 
τών και μεταβίβαση εξουσίας υπογραφής Με εντολή 
Γ ενικού Γ ραμματέα αποφάσεων εγγράφων και άλλων 
πράξεων στον Γ ενικό Διευθυντή της Περιφέρειας κ.λ.π», 
μεταξύ των οποίων και υπογραφή αποφάσεων κηρύξεως 
αναδασωτέων εκτάσεων. 

3) Τις διατάξεις του άρθρου 117 παρ. 3 του Συντάγ¬ 
ματος των Ελλήνων. 

4) Τις διατάξεις του ν. 998/1979 περί προστασίας των 
δασών κ.λ.π. και ειδικότερα του άρθρου 3, όπως τρο¬ 
ποποιήθηκε με τον ν. 3208/2003, του άρθρου 38 παρ. 1. 
και του άρθρου 41 παρ. 1 αυτού. 

5) Τις διαταγές του Υπουργείου Γεωργίας α) 160417/ 
1180/1980 και β) 182447/3049/1980. 

6) Το γεγονός ότι την 25.7.2007 έλαβε χώρα πυρ¬ 
καγιά στη κτηματική περιφέρεια του χωριού «Καμάρα 
Κομούλι» του Δήμου Κολυμπαρίου Ν. Χανίων, η οποία 
αποτέφρωσε τριάντα πέντε (35) στρέμματα δασικής 
έκτασης. 

7) Την υπ’ αριθμ. 499/28.1.2008 εισηγητική έκθεση της 
Δ/νσης Δασών Χανίων, με την οποία εισηγείται για τους 
λόγους που αναφέρονται σ’ αυτήν να κηρυχθεί «αναδα¬ 
σωτέα» η ανωτέρω αναφερομένη καμένη δασική έκταση, 
όπως εμφανίζεται αυτή σε απόσπασμα χάρτη κλίμακας 
1:5000 και έχει αποτυπωθεί τοπογραφικά σε διάγραμμα 
κλίμακας 1:2000, θεωρημένα από την Δ/ντρια Δασών 
Χανίων και συνημμένα στην παρούσα απόφαση. 

8) Την υπ’ αριθμ. 838/2002 απόφαση του ΣΥΜΒΟΥΛΙΟΥ 
ΕΠΙΚΡΑΤΕΙΑΣ ΤΜΗΜΑ Ε' καθώς και τα διαλαμβανόμε¬ 
να στο υπ’ αριθμ. 105204/2793/31.7.2002 διευκρινιστικό 
έγγραφο του Υπουργού Γεωργίας, με το οποίο κοινο¬ 
ποιήθηκε η απόφαση του Σ.τ.Ε. 838/2002 σύμφωνα με 
την οποία είναι δυνατή η κήρυξη «αναδασωτέων» των 
καμένων δασικών εκτάσεων λόγω του κατ’ επείγοντος 
για την προστασία των και χωρίς ακόμη να έχει προ- 
ηγηθεί έκδοση πράξης χαρακτηρισμού αυτών από την 
οικεία δασική αρχή, αποφασίζουμε: 

Κηρύσσουμε ως «αναδασωτέα» την καμένη δασική 
έκταση τριάντα πέντε (35) στρεμμάτων στη θέση «Κα¬ 
μάρα Κομούλι» της κτηματικής περιφέρειας του ομώ¬ 
νυμου χωριού του Δήμου Κολυμπαρίου Ν. Χανίων. Η 
καμένη έκταση αποτεφρώθηκε από την πυρκαγιά που 


έλαβε χώρα την 25.7.2007 και καλύπτονταν από ρείκι και 
αασπάλαθο. Η καμένη έκταση έχει διάφορη έκθεση ως 
προς τον ορίζοντα, με επικρατέστερη την ανατολική, 
κλίση 20% - 60%, έδαφος πετρώδες. Συνορεύει προς 
ανατολάς με τον επαρχιακό ασφαλτοστρωμένο δρόμο 
προς Κολυμπάρι, στην συνέχεια δε με ελαιώνα, δασική 
έκταση και ελαιουργείο. Προς Βορρά, Νότο και Δυσμάς 
με συνεχόμενες δασικές εκτάσεις. Από το μέσο της 
καμένης δασικής έκτασης διέρχεται ρέμα όπου και ευ- 
ρίσκονται δυο δεξαμενές αποβλήτων του παρακείμενου 
ελαιουργείου. Η ευρύτερη περιοχή είναι κυρίως δασικές 
εκτάσεις της ίδιας μορφής με την καμένη έκταση, προς 
ανατολάς όμως υπάρχουν ελαιώνες και σε απόσταση 
δυο χιλιομέτρων ο οικισμός Καμάρα Κομούλι. 

Απεικονίζεται κατά σχήμα, μέγεθος και όρια σε τοπο- 
γραφικό διάγραμμα κλίμακας 1:2.000 ως και κατά θέση 
σχήμα, μέγεθος και όρια σε απόσπασμα χάρτη Γ.Υ.Σ. 
υπ’ αριθμ. 8495/5 κλίμακας 1:5.000. Η έκταση έχει ορι¬ 
στεί κατά X και Υ σύμφωνα με το γεωδετικό σύστημα 
συντεταγμένων ΕΓΣΑ 87 ως εξής: 

476951.0000 - 3932321.0000, 476930.0510 - 3932319.3461, 
476904.2763 - 3932319.6989, 476879.5608 - 3932324.6375, 
476866.1436 - 3932328.1652, 476828.6937 - 3932334.8108, 
476824.2716 - 3932317.1391, 476813.7063 - 3932296.8014, 
476807.6465 - 3932281.6653, 476800.5765 - 3932272.5836, 
476775.3272 - 3932254.4203, 476722.8094 - 3932208.0028, 
476897.9208 - 3932320.4044, 476708.6694 -3932179.7488, 
476711.5039 -3932138.4306, 476739.9784 - 3932084.8958, 
476833.9054 - 3932070.7687, 476821.7859 - 3932127.2768, 
476828.8559 - 3932145.4401, 476867.2344 - 3932166.6307, 
476886.2569 - 3932206.8354, 476898.7169-3932215.5499, 
476917.4073 -3932224.2641, 476945.4422-3932226.1314, και 
476951.0493 - 3932269.7034. Η ανωτέρω περιγραφόμενη 
απεικόνιση, αποτελούμενη από τοπογραφικά διάγραμ¬ 
μα και απόσπασμα χάρτου, είναι θεωρημένη από την 
Δ/ντρια Δασών Χανίων και συνημμένη στην παρούσα 
απόφασή μας. 

Σκοπός για τον οποίο κηρύσσεται αναδασωτέα η 
έκταση αυτή είναι η διατήρηση του δασικού χαρακτήρα 
της, η αποκατάσταση με φυσική αναγέννηση ή τεχνη¬ 
τή αναδάσωση της καμένης δασικής βλάστησης και ο 
αποκλεισμός της αλλαγής χρήσης της. 

Η παράγραφος οκτώ (8) του ανωτέρω σκεπτικού με 
τα διαλαμβανόμενα στο υπ’ αριθμ. 105204/2793/31.7.2002 
διευκρινιστικό έγγραφο του Υπουργού Γεωργίας έχει 
εφαρμογή στην παρούσα απόφαση. 

Η απόφαση να δημοσιευθεί στην Εφημερίδα της Κυ- 
βερνήσεως. 

Ηράκλειο, 29 Φεβρουάριου 2008 

Ο Γ ενικός Γ ραμματέας Περιφέρειας 
ΣΕΡΑΦΕΙΜ ΤΣΟΚΑΣ 

